ผู้แพ้ประมูลเผาขยะยื่นอุทธรณ์ หนองแขมยื่น 4 จาก 5 อ่อนนุชยื่น 7 จาก 8
เสนอผู้ว่าฯ กทม.ใน 60 วัน,เมื่อวันที่ 27 ก.ย.62 นายชาตรี วัฒนเขจร ผอ.สำนักสิ่งแวดล้อม (สสล.) กทม. เปิดเผยความคืบหน้าการประมูลโครงการจ้างเหมาเอกชนกำจัดมูลฝอย โดยระบบเตาเผามูลฝอยขนาดไม่น้อยกว่า 1,000 ตันต่อวัน ที่ศูนย์กำจัดมูลฝอย หนองแขม และศูนย์กำจัดมูลฝอยอ่อนนุชของ กทม. ,ซึ่ง ,พล.ต.ท.โสภณ พิสุทธิวงษ์, รองผู้ว่าฯ กทม. ได้ลงนามประกาศแจ้งผลการคัดเลือกเอกชนเป็นผู้ดำเนินการกำจัดมูลฝอยด้วยระบบเตาเผามูลฝอยไม่น้อยกว่า 1,000 ตัน 2 ฉบับแล้ว ว่า หลังจากมีการลงนามประกาศแจ้งผลการคัดเลือกเอกชน ตามขั้นตอนจะมีเวลาสำหรับการยื่นอุทธรณ์ภายในเวลา 15 วัน ซึ่งได้ครบกำหนดแล้ว ปรากฏว่าโครงการฯที่หนองแขมมีผู้ยื่นอุทธรณ์ 4 ราย จากทั้งหมด 5 รายที่ร่วมประกวดราคา ส่วนโครงการฯที่อ่อนนุชมีผู้ยื่นอุทธรณ์จำนวน 7 ราย จากทั้งหมดที่เข้าร่วมประกวดราคา 8 ราย ขณะนี้ สสล.อยู่ระหว่างพิจารณาอุทธรณ์เพื่อเสนอผู้ว่าฯ กทม.พิจารณาภายใน 30 วัน จากนั้น ผู้ว่าฯ กทม.จะต้องเสนอเรื่องไปยังกระทรวงมหาดไทยพิจารณาอีกภายใน 30 วัน ในส่วนนี้สามารถขยายเวลาได้อีก 30 วัน พร้อมกันนี้ กทม.ได้ส่งร่างสัญญาว่าจ้างเอกชนไปยังอัยการสูงสุดแล้ว ขณะนี้อยู่ระหว่างตรวจสอบ,นายชาตรี,กล่าวอีกว่า ประเด็นที่มีการยื่นอุทธรณ์ ส่วนใหญ่มีข้อสงสัยว่า เอกชนที่เสนอราคาต่ำ เพราะเหตุใดถึงไม่ชนะ ซึ่งส่วนนี้ กทม.เคยชี้แจงถึงหลักเกณฑ์แล้ว อาทิ เกณฑ์การให้คะแนนด้านราคา ด้านเทคนิค มาตรฐาน เทคโนโลยี สิ่งแวดล้อม สภาพคล่องทางการเงิน อย่างไรก็ตาม ขณะนี้ยังไม่มีการลงนามสัญญาว่าจ้างเอกชน ต้องรอให้กระบวนการยื่นอุทธรณ์ รวมถึงอัยการสูงสุดตรวจร่างสัญญาเสร็จเรียบร้อยก่อน,ผู้สื่อข่าวรายงานว่า ในประกาศแจ้งผลการคัดเลือกฉบับแรก เอกชนที่ได้เป็นผู้ดำเนินการที่ศูนย์กำจัดมูลฝอยหนองแขม คือให้บริษัท ซีแอนด์จี เอ็นไวรอนเมนทอล โปรเท็คชั่น (ประเทศไทย) จำกัด เป็นผู้ดำเนินการ โดยเสนอราคา 5,657.5 ล้านบาท รวมภาษีมูลค่าเพิ่มและภาษีอื่น ค่าขนส่ง ค่าจดทะเบียนและค่าใช้จ่ายอื่นๆทั้งปวง ส่วนประกาศอีกฉบับคือแจ้งผลการคัดเลือกเอกชนเป็นผู้ดำเนินการกำจัดมูลฝอยฯที่ศูนย์กำจัดมูลฝอยอ่อนนุช ได้แก่ บริษัท นิวสกาย เอ็นเนอร์จี (แบงค็อก) จำกัด เป็นผู้ดำเนินการ โดยเสนอราคา 5,759.7 ล้านบาท รวมภาษีมูลค่าเพิ่มและภาษีอื่น ค่าขนส่ง ค่าจดทะเบียนและค่าใช้จ่ายอื่นๆทั้งปวง.
หลังจากมีการลงนามประกาศแจ้งผลการคัดเลือกเอกชน ตามขั้นตอนจะมีเวลาสำหรับการยื่นอุทธรณ์ภายในเวลา 15 วัน ซึ่งได้ครบกำหนดแล้ว
ขยะ,ประมูล,อุทธรณ์,เผาขยะ,หนองแขม,อ่อนนุช,ชาตรี วัฒนเขจร